
Tisztelt Teljes-ülés ! 

Heusler az « Archív für zivilistische Praxis* 1879-iki folya- 
mában megjelent czikkében így nyilatkozik: «Egy gomb, egy 
zsebkendő egyáltalán nem bizonyítékok, mert mit sem bizonyí- 
tanak. Mit bizonyít a gomb, mely a meggyilkolt egyén hullája 
mellett fekszik? Semmit. Még azt sem bizonyítja, hogy egyálta- 
lában ott feküdt- e ?» A dologi bizonyításnak e kicsinylése épen 
nincs helyén a büntető eljárásban, hol a biró igen gyakran jön 
abba a helyzetbe, hogy egy gombhoz, vagy még ennél is jelen- 
téktelenebb tárgyhoz fűzze az egész bizonyítás sikerét. Minél tá- 
gabb tért foglal a vádelvből fakadó szabad birói mérlegelés, 
inal nagyobb a dologi bizonyítékok súlya, mert a meggyőző 
lelyet a bíróra gyakorolnak, legalább is olyan nagy, ha 
nem nagyobb, mint az, melyet a tanúvallomás produkál. Ha a 
már említett gomb egy másik gombbal azonos, úgy bizonyítja 
ama tényt, mely az identitásból folyó következtetések egész soro- 
zatának összekötő lánczszeme. Ilykép például a hulla a halál be- 
álltát, a betört ajtó, az elhajlított ablakrács, annak, a ki látja, 
ugyanazt bizonyítja, mint a tanú, a ki elbeszéli, hogy az ajtót 
betörve, az ablakrácsot elhajlítva találta — csakhogy meggyő- 
zőbben. Különösen áll ez abban az esetben, ha a dologi bizonyí- 
ték az ítélő biró szeme előtt fekszik és Glaser nemcsak nem tú- 
loz, hanem inkább túlóvatos, midőn kijelenti, hogy «Liegt das 
sachliche Beweismittel dem Urtheilenden unmittelbar vor, nimmt 
es lediglich seine Sinnesthátigkeit und Eeceptionsfáhigkeit in 
Anspruch, dann steht es in Bezúg auf Unmittelbarkeit auf einer 
Linie mit den persönlichen Beweismitteln.* 

A dologi bizonyítékok értékelésénél az általános szabály : 

* Handbuch des Strafprozesses 649. 1. 

judici fit probatio. Két eshetőség lehetséges már most : vagy a> 
biró maga teljesíti az ide vonatkozó észleletet, vagy speciális 
ismeretekre lévén szükség, a szakértőre bízza. Az a theoretikua 
jellegű vita, vájjon a szakértő a bírónak segéde vagy szemüvege- e, 
vagy pedig szakbeli tanú-e, a modern BP.-ban jelentéktelen a 
szakértő szerepének megítélésére. A főkérdés tudniillik : a szak- 
értői véleménynek a birói ítélethez való viszonya tisztán áll 
előttünk, a mennyiben a szabad mérlegelés vezérelve nem is en- 
ged más megoldást, mint azt, hogy a véleményt adó szakértő 
nem kötheti meg az Ítélkező biró kezét. Kétségtelen az is, hogy 
a biró köteles a véleményt gondosan megvizsgálni, valamint ön- 
álló vélemény alkotásától tartózkodni, ha ez a szakértelem rová- 
sára történnék. A szakértői vélemény ereje tehát materiális, azaz 
a biróra csak akkor obligatorius, ha a véleményt támogató ér- 
vek reá meggyőzően hatnak, vagyis a szakértő a biró számára — 
mint Glaser mondja — Auskunftsperson. Büntető perrendtar- 
tásunk e felfogást egész terjedelmében megvalósítja. A 235. §. 
szerint már a vizsgálat során a vizsgálóbíró vezeti rendszerint a 
szakértői szemlét, ő jelöli meg a szakértői megvizsgálás tárgyait 
és megállapítja a kérdéseket. A szemle, a szemérem kíméletének 
és a tartós vagy hosszabb megfigyelés esetét kivéve, a vizsgáló- 
bíró jelenlétében foganatosítandó. Kimondja továbbá a törvény 
238. §-a, hogy ha a szakértők véleményében helytelen követ- 
keztetések vagy hiányok mutatkoznak, vagy ha az adott véle- 
mény helyességéhez nyomatékos kétség fér, a vóleményadó szak- 
értők felvilágosító nyilatkozatra kötelezendők, akármint forgas- 
suk is a kérdést, e szabványok nem mentek némi hamis feltevé- 
sektől. Feltételezik ugyanis, hogy a biró mindama kérdéseknek,, 
melyek szakértői véleménynek tárgyai lehetnek, legalább alap- 
vető fogalmaival tisztában van. Hisz egyébként hogyan volna 
értendő az, hogy a biró megítélje, vájjon az adott vélemény 
helyességéhez kétség fér-e, vagy sem ? Ha teszem fel mérgezés 
esetén a biró nem tudja azt, hogy a gyomor tartalmának vizsgá- 
latánál nem lehet mérget általában, hanem csak egy bizonyos 
mérget keresni, vagy ha például nem tudja azt, hogy a sebből a 
legritkább esetben lehet a szúrás irányára következtetni, mely 
azt előidézte — esetleg hajlandó lesz a legalaposabb szakértői 
véleményt is a hiányosság vádjával illetni. Az alapismeretek. 

^szüksége fokozottan áll fenn büntetőperrendtartásunk ama spe- 
ciális szabályai folytán, melyeket a szakértői szemle különös 
nemeire a 240 — 253. §§-ban felállít. Nézzük ezt egy konkrét 
példa kapcsán. Egy gyermeköléssel vádolt nő esetében a biró az 
iránt intéz kérdést a szakértőhöz, vájjon a gyermek élve szüle- 
tett-e ? A szakértői véleményben az foglaltatik, hogy az alkal- 
mazott tüdőpróba szerint a gyermek élve született. Ha már 
most a biró e szakértői véleményt mérlegelni akarja, úgy min- 
den esetre tudnia kell, hogy a tüdő esetleg nem azért úszik a 
víz színén, mert a gyermek lélegzett, hanem azért, mert például 
a rothadás gázokat fejlesztett benne, vagy mert a hqltan szüle* 
tett gyermek élesztési kisérleténél levegőt fújtak tüdejébe. A leg- 
több esetben a szakértői vélemény prsemissáiból minden további 
ismeretek nélkül nem vonhatók le a conclusiók a • logika örök 
törvényei » szerint, mert mint minden törvénynek, úgy ezeknek 
vak alkalmazása is a legnagyobb törvénytelenségre vezet. A szak- 
sértői véleménytől pedig nem várhatjuk azt, hogy a szaktudás 
alapfogalmairól kitanítsa a birót, hogy másszóval: felnőttek 
oktatására vállalkozzék. A legszellemesebb magyar doktorok 
egyike, a ki tudásának gazdag tárházából nekünk jogászoknak is 
juttat néha egyet- mást, abbeli nézetét fejezte ki e tárgyban, hogy 
« bármily jó volna, ha minden orvosi kérdés felmerülésénél egy 
kis kézi kátéval lehetne ellátni az e kérdésben ítélni hivatott 
hatóságot, ez mégis alig lehetségese* Ugyanő idézett két esetet, 
melyek egyikében az epilepsia, másikában a dobüreghurut mono- 
gráfiájának megírását kívánta a bíróság az igazságügyi orvosi 
tanácstól. De nemcsak a szakértői vélemény megítélésében, ha- 
nem a kérdés feltevésében, vagyis abban, hogy kitől mit és 
hogyan kell kérdezni, sem nélkülözhetők a bíróban a szaktudás 
alapfogalmai, mert — hogy ismét Scbáchter dr szavait használ- 
jam — az igazság kiderítése nemcsak attól függ, mennyit tud a 
szakértő, hanem attól is, mint tudják belőle e tudást a meg- 
felelő kérdezéssel kivenni. Szüksége van végül a bírónak az alap- 
tudásra, nemcsak azért, hogy a szakértő souverén zsarnoksága 
alá ne kerüljön, hanem azért is, hogy az e tekintetben rend- 
szerint felette álló védelem komikus helyzetbe ne hozhassa. Az 

* Dr. Scbáchter: Az orvosszakértőkhöz intézendő kérdésekről. 16. 1. 

« 

alapfogalmak elsajátítása természetesen nem jelenti azt, hogy a 
biró féltudást szerezzen, hogy ex omnibus aliquid ex totó nihil 
tudjon, hanem jelenti azt, hogy a biró ne intézzen a szakértő- 
höz lehetetlen kérdéseket s ne kérdezze azt sem, a mit egy erő- 
szakos nemi közösülési esetben hallottam, midőn is az elnök az 
iránt kért felvilágosítást, vájjon a méhben talált spermatozoák 
még éltek-e ? A szakértő eszköz a biró kezében, s az eszköz csak 
úgy ér valamit, ha bánni tudunk vele. 

De nemcsak a bírónak a szakértőhöz való sokat bolygatott 
viszonya indít engem arra, hogy a kriminalista gyakorlati ki- 
képzésének két fontos intézményére, a bűnügyi múzeumra s az 
ezzel kapcsolatos bűnügyi intézetre felhívjam a t. teljes-ülés 
figyelmét, hanem általában a büntetőtudományoknak az a tel- 
jesen elhanyagolt része, melyet Gross czernovitzi professor oly 
találóan a szaktudomány realiai-nak nevez. A külvilágot fog- 
lalja össze e kifejezés mindama vonatkozásaiban, melyben a 
büntetendő cselekményhez áll. A büntetendő cselekmény anya- 
gának ismerete a kriminalistának, legyen az ügyész vagy védő, 
vizsgáló- vagy itélő biró, egyaránt fontos. Az orvosnövendék 
mielőtt ahhoz jut, hogy az élő testen operáljon, hullákon, ké- 
szítményeken és mintákon gyakorolja magát, az a törvényszéki 
aljegyző vagy jegyző azonban, kire mint vizsgálóbíróra az em- 
berek lelki egészségét, becsületét bízzuk, merész kézzel kény- 
telen az életbe belenyúlni, a nélkül, hogy a büntetendő cselek- 
mény materiájáról csak halvány sejtelme is volna. Mi az elő- 
képzettsége? Az egyetemen jól-rosszul — legtöbbször azonban 
rosszul — megtanulja a Btk. és a Bptás fontosabb szakaszait, 
meg kellene tanulnia — de nem tanulja meg — a törvényszéki 
orvostant (mellesleg megjegyezve, ma a jogi fakultáson jól elő 
sem adják), végül legjobb esetben eljár a büntetőjogi szeminá- 
riumba, a hol elsajátítja a külső processualis formákat és meg- 
tanul minősíteni. Az úgynevezett birói vagy ügyvédi gyakorlat 
ideje alatt semmit sem tanul, s aztán kinevezik büntetőbirónak. 
E minőségében csakhamar rájön arra, hogy «Több dolgok van- 
nak földön és egén Horatio, mintsem bölcselmetek álmodni ké- 
pes*, hogy az élet a Btk. §§-ait egész más tartalommal tölti ki v 
mint azt az egyetemen tanulta, s hogy a büntetőbirói gyakor- 
latban azok a nehéz jogkérdések, melyek a szemináriumban 

annyi fejtörést okoztak, épen nem gyakoriak s egyrészt elenyésző 
jelentőségű szerepet játszanak a ténykérdések nyomasztó tömege 
mellett, másrészt ha felmerülnek is, majdnem mindig tények 
kiderítésétől feltételezettek. A büntetendő cselekmény felderítése 
és megítélése közben a büntetőbiró rájön arra is, hogy az isme- 
retek egész tömegére van szüksége — különösen a hivatásos, a 
szokásszerű bűntettessel szemben — a végből, hogy a bünte- 
tendő cselekmény materiáját illetőleg ha nem is a bűntettes 
felett, hanem vele legalább egy nivón álljon. A bűntettes, a ki 
például betöréssel üzletszerűen foglalkozik, minden szellemi ere- 
jét az e « szakmában » való tökéletesedésre fordítja, olyannyira, 
hogy nem egy találmány a fúrók és feszítővasak terén bűntet- 
test vall felfedezőjének. Távol áll tőlem annak követelése, hogy 
minden vizsgáló- vagy Ítélőbíró, minden, a nyomozást irányító 
ügyész mülakatos vagy mechanikus legyen, de az már csak nem 
tálhajtás, ha megkívánjuk, hogy a gyakorlati kriminalista tövi- 
ről hegyire ismerje azokat az eszközöket és módozatokat, melyek 
szokás szerint valamely büntetendő cselekmény elkövetésére 
szolgálnak. Ép ezért a törvényszéki orvostannak már fentebb 
hangsúlyozott alapos ismeretén felül a bírótól és ügyésztől el- 
várhatjuk azt, hogy például a fegyvertan alapfogalmaival tisztá- 
ban legyen, tudjon annyit a kereskedelmi könyvvitelből, hogy 
például olyan elemi kérdésben : vájjon a « követel » rovatban 
előforduló tételnek a « tartozik » rovatban elő kell-e fordulnia, 
ne legyen kénytelen szakértőt meghallgatni, gyakorlata legyen a 
kézművesek mesterségében, a bűntettesek szokásos fogásaiban, 
praktikáiban, szóval értsen mindahhoz, a miben ma a bűnügyi 
rendőrségnek hosszas tapasztalata alapján meglehetős jártas- 
sága van, de a miről a büntetőbirónak rendszerint csak halvány 
sejtelmei vannak. 

Ne higyjük azt, hogy ezek csak képzelt hiányok, mert hisz. 
büntető igazságszolgáltatásunk eddig ez ismeretek nélkül is bol- 
dogult. A nemzetközi büntetőegyesületnek Linzben 1895-ben 
tartott kongresszusa behatóan tárgyalta a kriminalisták gyakor- 
lati kiképzésének kérdését, és azt hiszem nem végzek haszon- 
talan munkát, ha a tárgyalásokat* a felvetett probléma szem- 

* A vélemények : Mittheilungen : V. 312. s köv. 1., a tárgyalások 
462. s köv. 1. találhatók. 

pontjából röviden összegezem. A referensek közül különösen a 
már említett Hans Gross hangsúlyozta a fentebb kifejtett tekin- 
tetek figyelembevételét, Bohus Lepar pedig az itélőbiráktól 
«welche auf Grund theoretisch wissenschaftlicher Kechtsstadien 
über Schuld und Unschuld, über Éhre, Freiheit und Lében ihrer 
Mitmenschen ein Urtheil zu falién habén », kívánja «es mögé alsó 
Gelegenheit geboten werden, mehr praktische Lebenskenntnisse 
zuerlangen», viszont a büntetés végrehajtására rendelt orgá- 
numoktól több elméleti tudást követel. A harmadik véleményező, 
Foinitzky, új szempontot hozott a vitába, a mennyiben a bűn- 
tett fogalmának socialis voltára helyezvén a súlyt, egyrészt a 
socialis tényezők behatóbb ismeretét sürgeti, másrészt különösen 
a materialis visszaesésre való figyelemmel hangsúlyozza, hogy 
a dologi bizonyítékok napról napra emelkednek jelentőségük- 
ben. Magán a kongresszuson a nézetek csekély kivétellel nem is 
a Gross által ajánlott gyakorlati kiképzés, hanem e feladatnak az 
egyetemre való ruházása ellen irányulnak, a mire egyébként 
még rátérek. Dr. Benedict bécsi ügyvéd azt az ellenvetést tette, 
hogy a gyakorlati kiképzés kivihetetlen, mert nincs mesterség, 
művészet vagy tudomány, melylyel adott esetben a kriminalistá- 
nak ne kellene foglalkoznia. Minthogy pedig a XVIII-ik század- 
dal és Diderot-val a polihistorok kora letűnt, egy ember nem is 
lesz képes ez ismereteket megszerezni. Azt hiszem, hogy Bene- 
dict félreértette a kérdést, mert nem universális ismeretekről, 
hanem ellenkezőleg speciális ismeretekről van szó. Hogy épen 
Benedict példáját használjam, a ki a bécsi Bingszinház égésére 
utal, a kriminálistától nem kívánhatjuk meg a színházi techni- 
kának és a színházépületek architektúrájának ismeretét — erről 
csak a szakértők adhatnak felvilágosítást — de már azt követel- 
hetjük, hogy ismerje a gyújtogatásra használt szokásos eszközö- 
ket, és tudja azt is, hogy az öngyulladásnak, melyek lehetnek a 
fizikai vagy vegyészeti okai, hogy például tisztában legyen azzal, 
miszerint a nyirkos gyapot közé került szikra esetleg hetekig 
izzó lehet (Hápke: Selbsentzündung Bremen 1893.), a hosszú 
időn át mérsékelt meleggel melegített fa is kigyulladhat stb. 
Felemlíttetett a kongresszuson az is, hogy a büntetőjogi kikép- 
zés ilykép túltengene a civiljogi felett s ez a magán- és büntető- 
jog teljes elkülönülésére vezetne. Azt hiszem nincs okunk ettől 

-tartani. Ellenkezőleg sajnos tapasztalat az, hogy az elméleti és 
gyakorlati jogászok sokkal nagyobb érdeklődéssel fordulnak a 
legelsárgultabb római jogi múmia, mint például a manci- 
patio felé, mint a minő a büntetőjog iránti lelkesedés, mely pe- 
dig a pezsgő életet tanítja. Nap nap után halljuk azt a reánk 
nézve épen nem épületes kijelentést, hogy a büntetőjog nem 
tudomány, hanem a jus civile, az egyedül üdvözítő jog, különö- 
sen Magyarországon, hol azt tartják, hogy a kódex néhány száz 
paragrafusának felületes ismerete a kriminálistának egyedüli szel- 
lemi tartalma. Ha azután akadt egy-egy kiválóbb ügyész vagy 
büntető biró, a bölcs igazságügyi kormányzat sietett azt ki- 
nevezni oda, hol a kriminalistikának árnyékát sem látta, a pol- 
gári vagy váltótörvényszékhez, vagy a közigazgatási bírósághoz. 
Mert hisz beszéljünk őszintén, az a per, melynek 30 forintos 
könyvkövetelés vagy 50 forintos váltó a tárgya, bizonyára fon- 
tosabb érdeket szolgál, mint a minő annak a vádlottnak szemé- 
lyes szabadsága vagy élete. Régi igazság az, a mit az öreg Lepp- 
mann kimondott : «Es ist eine notorische Thatsache, dass die 
'Strafjustiz unter dem Juristenstande nicht die nothwendige 
Achtung geniesst. Der Dollár und der Pfennig stehen dem Ju- 
risten höher, als Lében, Éhre und Freiheit der Mitmenschenw. 
Azok számára, a kik a Btk. és Bpt. « vegyes és átmeneti » in- 
tézkedéseiben látják a gyakorlati kriminálista kiképzésének 
zárókövét, még csak egyet szeretnék kiemelni, s ez a büntetések 
lana. Hogy az orvostudománynak sablonos, de azért nem ke- 
vésbbé igaz hasonlatával éljek: nem képzelek orvost, a ki olyan 
orvosságot rendelne paciensének, melyet soha sem látott, s 
melynek hatását csak a statisztika halálozási adataiból ismeri. 
A büntető biró a legtöbb esetben ily lelkiismeretlen orvos, mert 
alig hiszem, hogy a büntető birák tíz százaléka látott volna életé- 
ben fegyházat vagy börtönt. Igaz, hogy a büntető igazságszol- 
gáltatás mai állásán, midőn a büntető bírónak nincs más fel- 
adata, mint Themis mérlegének serpenyőiben a « cselekmény 
súlyát » és a • büntetés súlyát » lehetőleg latnyi pontossággal 
mérlegelni, erre nincs is szükség. Ha azonban majd egyszer a 
főtárgyalási terem sorompója nem lesz elválasztó vonal az élet 
és jog közt, ha majd a büntető judicatura functionariusai nem 
fognak néma imádattal leborulni a « középmérték)) bálványképe 

előtt, akkor talán belátják annak a szükségét is, hogy a biró az 
ítélet rendelkező részének ne csak jogkövetkezményeivel, hanem 
tényleges következményeivel is tisztában legyen. Bennecke bo- 
roszlói tanár említi egy helyen, hogy Badenben nagy súlyt helyez- 
nek a jogászok ez iránya kiképzésére, a mennyiben a második 
államvizsga letétele után a jogi novitius a freiburgi fegyházban 
14 napig tisztviselői teendőket köteles ellátni, miközben az igaz- 
gató, fegyházorvos és lelkész elméleti kiképzésben is részesíti. 
Nálunk Fayer László szokta évenként hallgatóinak az egyik- 
másik letartóztatási intézetet megmutatni, sajnos azonban, hogy 
ez a néhány órai időzés nem elegendő a fegyház beléletének 
megismerésére. Ettől el is tekintve, azonban mégsem hiszem,, 
hogy egy tudós professor privátbuzgalma elegendő volna a ki- 
képzés ily általános hiányának pótlására. 

Láttuk ezekben a kriminálista gyakorlati kiképzése mérle- 
gének passiv rovatát, ismerjük tapasztalatból az activ rovatot is, 
a kérdés az, minő egyenleggel lehetne a mérleget, helyrebillen- 
teni, minő módon, mily eszközökkel lehetne oda hatni, hogy a 
büntetendő cselekmény és eljárás kézzel fogható és szemel lát- 
ható részei, vagyis mindaz, a mit a reália szóval jelöltem, a 
praktikus kiképzésnél behatóbb figyelemben részesüljön. Gross 
három módozatot különböztet meg:* 1. Megkívánjuk az elő- 
soroltak ismeretét, de, mint az most történik, az egyesre bízzuk,, 
hogy hol és miként sajátítsa azokat el. Hogy e módszer nem 
vezetett sikerre, azt ugyan kevesen vallják be, de mindenki 
tudja. Csak egy adatot említek fel: Yvernés szerint Franczia- 
országban átlag a hivatásos bűntettesek által elkövetett lopások 
90 százaléka marad felfedezetlen. Nincs okunk hinni, bogy e 
perczentszám, mely nem épen nagy becsületére válik a nyomozó 
és vizsgálóbírói hatóságoknak, nálunk kisebb volna, mint 
Francziaországban, hol az ügyészség vezetése alatt police judi- 
ciaire működik, másrészt valószínű, hogy ez mégis némi össze- 
függésben van a büntető bírónak a reáliákban való járatlanságá- 
val. A szakismeretek elsajátítását már csak azért sem lehet az 
egyes praktikus jogászra bízni, mert az anyag egybegyűjtése 

* Zeitschrift für die gesammte Strafrechtswissenschaft. XIV. k.. 
3. s köv. 1. 

aránytalan fáradtságot vesz igénybe. Hogy mindez ismeretek egy 
munkába foglaltassanak össze, az ellen főleg két ok szól. Az 
egyik az, hogy a tudásnak idevágó szakmái, mint pl. törvény- 
széki orvostan, chemia, mikroskopia igen gyorsan fejlődnek, s a 
mi még tegnap tudományos igazság volt, az ma már esetleg 
túlhaladott álláspont ; a másik ok az, hogy némi elővigyázatlan- 
ság volna egy olyan munkát, melyben pontosan el van mondva, 
miként lehet legjobban okiratot vagy bankjegyet hamisítani, egy 
házat chemiai úton felgyújtani, valakit gyanú ébresztése nélkül 
megmérgezni : közkézre bocsátani. Hisz jól tudjuk azt, hogy a 
loi d'imitation mily erősen működik a kriminalitás productiójá- 
ban, s hogy egy bűnesetnek a lapokban minutiosus részletesség- 
gel való leírása nem egy embert csábított már hasonló bünte- 
tendő cselekmény elkövetésére. Mindazonáltal a vizsgálóbírónak, 
hacsak házkutatás alkalmával nem akarja a legerősebben bizo- 
nyító tárgyakat, és ezzel az eljárás sikerét szem elől téveszteni, 
ismernie kell mindazt, a mi instrumentum vagy productum 
scelerisként szerepelhet. 2. A második expediens az volna, hogy 
a büntetőjogi reáliák ismeretét, melyet Gross — a ki e téren 
általában mint úttörő szerepel — kriminalisztikának, a bűn- 
ügyek tanának nevez,* az egyetemen, mint a büntetőjog segéd- 
tudományát tanítsák. A kriminalistika ismeretköre a következő 
volna : a) bűnügyi lélektan, és pedig bevezetésül általános lélek- 
tan fiziológiai alapon, a helyes é3 téves apperceptio okai és 
magyarázata, a megfigyelések különbözősége a megfigyelő külön- 
bözősége szerint, külső körülmények hatása a felfogás és vallo- 
más helyességére, az izgalom, félelem, ijedtség, részegség, sérü- 
lések befolyása a vallomásra, a bűnös és az ártatlanul gyanúsí- 
tott viselkedése, a tagadásban levő vádlott igaz kijelentései stb. ,-. 
b) a házkutatás és birói szemle technikája, az arra való előkészü- 
let, a segédszemélyzet megválasztása, a különböző módon elrej- 
tett tárgyak felkutatása és e kutatás eszközei ; c) a szakértők 
tana általában és alkalmazásuk bizonyos esetekben ; d) a fény- 
képezés a vizsgálóbíró szolgálatában, a fotográfia szerepe a 



* Handbuch für Unfersuchungsrichter als System der Krioiina- 
listik. III. kiadás, 1899. Tartalmának fontosabb részeit 1. az alábbi (a — t) 
felsorolásban. 

személyazonosság megállapításánál és az antbropometria ; e) a 
gonosztevők mesterkedései, ú. m. simulatio, álöltözet, hamis 
személyi adatok, a foglyok érintkezése a fogházban egymással 
és a külvilággal; f) a tolvajnyelv; g) a babona; h) a titkos Írá- 
sok ; i) a törvényszéki orvostannak alapismeretei, melyeket a 
biró egyrészt akkor értékesíthet, ha az orvosszakértő nincs kéz- 
nél, másrészt akkor, midőn a szakértőkhöz kérdést kell intéznie ; 
j) a fegyverek és ezek hatása; k) a lábnyomok és keletkezésök 
állás, járás és szál adásnál, a lábnyomok felismerése, lemérése és 
az ebből vont következtetések, hamisított lábnyomok; l) vér- 
nyomok, ezek felkeresése, megőrzése ; m) kocsinyomok, tárgya- 
kon talált sérülések s az ezekből vonható következtetések ; v) a 
lopás fajai, a tolvaj felszerelése, eszközei, segédei a tett előtt és 
után ; o) a csalások mindama nemei, melyeknél bizonyos fogá- 
sokra van szükség, mint a minők : az okirat-, pecséthamisítás, 
hamis játék, kereskedői csalás, műtárgyak és régiségekkel való 
csalás, tőzsdecsalás ; p) a gyújtogatás és eszközei ; q) a robbanó 
szerek és hatásuk ; r) toxikológia (méregtan) ; s) technikus alap- 
ismeretek vasúti, hajó, bánya, kazánrobbanás! és házépítési 
szerencsétlenségeknél ; t) kézi ügyességek. Kétségtelen, hogy e 
tárgyak kimerítik a reáliákra vonatkozó ismeretkört, de oktatá- 
suk nézetem szerint — Grossal ellentétben — nem való az egye- 
temre, mert mindenekelőtt a büntetőjognak és perrendtartásnak 
alapos ismeretét feltételezik, mert továbbá az egyetemen köte- 
lezővé tenni nem lehet, mint facultativ tárgyat ép oly kevesen 
fogják megtanulni, mint ma a törvényszéki orvostant. A jog- 
hallgatót, a ki rendszerint azt sem tudja, minő pályára fog 
lépni — mert hisz a jogi absolutorium csak afféle belépti jegy 
az úri társaságba — a ki a gyakorlati életből mit sem látott, ez 
az ismeretkör nem is érdekelheti, s ha érdeklődnék is, ez nem 
komoly, hanem csak a curiosumok iránti érdeklődés volna. Az 
egyetem tudományos jellegére nézve nem tartanám ugyan sértő- 
nek a kriminalisztika tanítását, mint azt Benedict véli (Mit- 
theilungen V., 454. ].), de alig hiszem, hogy e stúdium számára 
kívánatos érettség az egyetemi hallgatók átlagában meg volna. 
3. Sokkal alkalmasabbnak tartom erre a joggyakorlati időt, 
melyet ma az előkészítő szolgálatban lévő jurista sablonos mun- 
kákkal (jegyzőkönyvvezetés és currentia elintézése) tölt el, túl- 

erőltetés nélkül lehetne a komoly gyakorlati kiképzés szolgá- 
latában hasznosítani. És e gondolat kivitelénél térek rá talajdon- 
képeni tárgyamra, a bűnügyi muzeumokra mint a kriminalisz- 
tika tananyagára. Hogy mit értek bűnügyi múzeum alatt s 
miképen kívánnám azt a gyakorlati kiképzésben értékesíteni, 
ezt a konkrét javaslat kapcsán fogom kifejteni. De mielőtt a 
propositiók terére lépnék, tisztába kell hoznunk azt, a mi már 
megvan. 

Visontai Soma dr. országgyűlési képviselőé az érdem, hogy 
a belügyi kormány figyelmét már 1892-ben ráterelte a rendőri 
muzeumokra. A belügyministerium még 1893-ban átírt az akkori 
igazságügyministerhez az iránt, hogy a büntetendő cselekmé- 
nyek elkövetésénél használt eszközök a budapesti államrendőr- 
Bégnek bűnjelmuzeum felállítása végett átengedtessenek, esetleg 
a büntetőtörvénykönyvnek az e tárgyak elkobzására és megsem- 
misítésére vonatkozó 61. §-ának módosításával. Az igazságügy - 
minister e kérdésben a budapesti kir. főügyészt, kir. ügyészt s a 
büntető-járásbíróság vezetőjét szólította fel nyilatkozattételre, a 
kik egyórtelmüleg helyeselték az eszmét s olykép vélték megvaló- 
sítandónak, hogy a rendőrség a bűnjelek áttételénél jelölje meg 
azokat, melyeket a gyűjteménybe felvenni kivan, azon bűnjelek kö- 
zül, melyek egyenesen a bírósághoz kerülnek, időnkónt egy rend- 
őrtisztviselő válaszsza ki a megfelelő tárgyakat. A mi a Btk. 6 1 . §-át 
illeti, a véleményadásra felhívott Schédius Lajos kúriai biró oda 
nyilatkozott, hogy e §-nak második bekezdése kizár minden más 
intézkedést, mint az elkobzott tárgyak megsemmisítését vagy érté- 
kesítését. Minthogy pedig rendőrségi múzeum felállítását maga 
részéről is helyesnek vélte, a Btk. 61. §-ának a Btk. novellája 
kapcsán leendő módosítását hozta javaslatba. Erdély Sándor 
igazságügyminister — nézetem szerint helyesen — Kozma fő- 
ügyész véleményét fogadta el, hogy t. i. a megsemmisítés egy- 
értelműnek veendő a forgalmon kívül helyezéssel s az eszme 
megvalósítására nem tartott törvényhozási intézkedést szüksé- 
gesnek. Az ily értelmű elhatározás a belügyministeriummal kö- 
zöltetvén, azóta az említett módon folyik a bűnjelek gyűjtése. 
Farkas Lajos rendőrtanácsos úr kegyes jóvoltából alkalmam 
nyilt e gyűjteményt megtekinteni s szerény nézetemet annak 
mibenlétéről egy módosított franczia közmondással talán ilykép 

fejezhetném ki : une si mince omelette aprés tant de bruit. Meg- 
engedem, hogy a kasszabetörésekre vonatkozó anyag igen becses, 
sőt talán párját ritkítja az összes európai rendőri muzeumokban, 
a legnevezetesebbeket: a berlinit, a hamburgit és brüsszelit 
sem véve ki, de ez még magában véve inkább ritkasággyűjte- 
móny, mint múzeum. Ettől eltekintve nem láttam egyebet, mint 
néhány fényképet, egy faszekrényt, melyet csalók mint pénz- 
hamisításra szolgáló gépet akartak hiszékeny parasztoknak 
oladni. Végül azt a fel nem robbanó szardiniaskatulyát, mely a 
képviselőház ellen tervezett állítólagos merénylet alkalmával fog- 
laltatott le. Mind e tárgyak helyszűke miatt két különböző szobá- 
ban álló szekrény fiókjaiban vannak lehetőleg alkalmatlanul el- 
helyezve, úgy hogy más mint rendőrségi hivatalnok nem férhet 
hozzá. Alig hiszem egyébként, hogy ne lehetett volna már eddig 
is több tárgyat beszerezni, ha elhelyezésükről gondoskodni le- 
hetne. 

Az a bűnügyi múzeum azonban, melynek felállítását javas* 
latba hoznám nem lenne rendőrségi múzeum, hanem a nyomo- 
zás, vizsgálat és Ítélkezés czéljait egyaránt szolgálná. Az elő- 
készítő eljárás során ugyanis a szemmeltartandó tekintetek kizá- 
rólag a büntetendő cselekmény tényálladékának felderítésére 
vonatkoznak, mihez a büntetőper későbbi folyamán esetleg egész 
új szempontok is járulnak s a kriminalista gyakorlati kiképzésé- 
nél ez utóbbiakat sem szabad figyelmen kívül hagyni. A teljesség 
megközelítése már csak azért is ki van zárva, mert a krimina- 
litás karöltve fejlődik a technika fejlődésével s egy felállítandó 
bűnügyi múzeumnak épen az volna a czélja, hogy e fejlődést 
bizonyos meghatározott kereteken belül feltüntesse. Hogy e 
keretek és a szervezet megállapítása miként történik legczélsze- 
rűbben azt talán legjobban a par excellen ce bűnügyi múzeum- 
ként szereplő 1895-ben felállított gráczi gyűjteményből ismer- 
hetjük meg *) már csak azért is, mert anyagi eszközeink is con- 
gruensebbek ezzel, mint a berlini vagy brüsszeli muzeumok 
ezrekre menő költségvetésével. A rendszer, mely szerint a 
múzeumba beszállított tárgyak elrendeztettek, nem irányulhatott 
kizárólag a múzeumban képviselt szakok után, mert egyrészt 

* Zeitschrift f. die ges. Strafwissenschaft. XVI. k. 75 s köv. 1. 

uz újonnan érkezett tárgyak folytonos rakosgatáat tennének 
szükségessé, másrészt ez megnehezítené az egyes tárgyak fel- 
keresését. Ez utóbbi pedig fontos, mert ha például valamely 
gyilkossági ügyben újrafelvótelt szorgalmaznak, úgy az ezen 
ügyből beszolgáltatott fegyver vagy fotográfia lehető gyorsan 
visszaszármaztatandó ahhoz a bírósághoz, mely átengedte. A be- 
érkezés száma szerinti elraktározás minden tudományos munkál- 
kodást megnehezítene. Ezért a két rendszer egyesíttetett olykép, 
hogy az összes tárgyak folyó számmal láttatnak el, s ezenfelül 
üsszetartozóságuk szerint csoportokba osztatnak. így a gráczi 
múzeumban 15 csoportot különböztethetünk meg: 1. a törvény- 
széki orvostani csoport, a mennyiben az idevágó tárgyak a jogász- 
nak tanúságul szolgálhatnak, mint pl. szétzúzott csontok, betört 
koponyák az eszközök melléklésével, melyek a sérülést okozták, 
preparált bőrdarabok, melyeken a fojtogatás nyomai láthatók 
stb; 2. készítmények, melyekből a jogász láthatja, hogy mi az, 
miből a górcsőszakértő következtetéseit levonja, így például vér, 
geny, sperma, hajkészítmények. Csak ha a kriminalista ezeket 
látta, csak akkor lesz képes a szakértőhöz helyes kérdéseket 
intézni ; 3. mérgek, abortus előidézésére szolgáló szerek, még 
pedig növényalakban s elkészítve, ha máskép nem, úgy rajzban. 
Erre nemcsak azért van szükség, hogy a vizsgálóbíró házkuta- 
tás alkalmával felismerje, hanem azért is, hogy a tanukhoz inté- 
zett kérdésekben a tanúval meg is értethesse, hogy mi az a 
mi után kutat. Ma sajnos megfordítva áll a dolog. Nem egyszer 
voltam fültanuja annak főtárgy alásokon, hogy a tanú sőt még — 
horrendum dictu — a vádlott is adott a tárgyalás vezetőjének 
szakszerű felvilágosításokat; 4. eszközök és fegyverek, melyek 
testi sértés elkövetésére szolgáltak, különösen, ha a kérdéses 
eszköz ritkábban szolgál e czélra. Nem helyezkedhetünk itt arra 
az álláspontra, hogy mi tanúságos van például egy baltán vagy 
egy bunkósboton? Magában véve rendszerint semmi, de ha 
egybevetjük az okozott sérüléssel, melynek rajza minden esetben 
melléklendő volna a fegyverhez, akkor sok jelentéktelen esetből 
vonhatunk le okulást a bizonyításra vagy a cselekmény elköve- 
tésének módjára nézve; 5. lövedékek a használt fegyver, töltés 
és távolság megjelölésével ; 6. ad hoc állatvérrel preparált vér- 
nyomok még pedig különböző alapokon : szöveten papíron, fán 

és kövön. Ezek ismerete igen fontos, mert például rosszul rög- 
zített színű tapétán a vérnyom esetleg kék, zöld vagy sárgának 
látszik. Ehhez csatlakoznék más anyagtól eredő nyomok gyűjte- 
ménye (mint például rozsda, vörös tinta, dohánylé, penész- 
gomba), melyek a vérhez hasonlítanak. Végül e csoportba tar- 
toznak a természetben megőrzött vérfoltok is, melyek bizonyos 
módon üveggel vagy másolópapírral levehetők és conserválhatók ; 
7. lábnyomok gipszben, agyagban, viaszban és láblenyomatok 
kormon, festéken vagy sáron járó, szaladó vagy ugró egyének- 
től, egyéb nyomok, golyó által súrolt fadarab, seréttel átlőtt 
üvegtáblák, fegyverrel megrongált ruhadarabok. Természetesen, 
minden tárgy mellé feljegyzendők a körülmények, melyek a 
corpus delicti-t létrehozták ; 8. kártyák megjelölve vagy hami- 
sítva, hamis koczkák s mindazon eszközök, melyeket hamisjáté- 
kosok felhasználnak; 9. hamisított okiratok, pecsétek, bélyeg- 
zők, súlyok és mértékek az előállításukhoz szükséges műszerek- 
kel; 9. tolvajszerszámok, betörésre, zsebtolvajlásra szolgáló 
szerszámok, álkulcsok; 10. hamisított műtárgyak, régiségek; 
11. gyújtogatás és robbantásra szolgáló eszközök; 11. titkos 
irások és a tolvajnyelv gyűjteménye; 12. a cselekmény elköve- 
tési helyének fényképészeti fölvételei ; 1 2. eltépett, elázott, elsár- 
gult és égett papírdarabok restaurált állapotban ; 13. a babo- 
nára vonatkozó tárgyak, melyek mint azt Löwenstimm orosz 
tudós munkájából is láthatjuk gyakran nyújtanak felvilágosítást 
a büntetendő cselekmények motívumairól és elkövetési módo- 
zatairól. 14. a czigányoknál talált tolvaj szerszámok, jövendő- 
mondógépek stb; lő. végül egy csoport a vegyesek számára. 
E csoportok korántsem tekinthetők lezártaknak és a gyakorlat- 
ban mutatkozó szükséglethez képest szaporíthatok volnának. A ki 
egyébként Grossnak alapvető munkáját. «Handbuch für Unter- 
*nehmungsrichter» ismeri, mely a mint az ép most megjelent har- 
madik kiadás előszavában olvasom, legközelebb magyar nyelven 
is megjelenik, az rögtön látja, hogy a gráczi múzeum beosztása 
e munka rendszerén alapul, s így ha más alapon praktikusabb 
osztályozást lehetne szervezni, ennek mi sem állja útját. 

A tárgyak beszerzése Gráczban olykép törtónt, hogy azok- 
nak csak elenyésző csekély része került pénzbe, a többit a stájer 
országos főtörvényszék alatt álló 118 bíróság szállította a főtör- 

vényszék elnökének rendeletére, melyben a múzeum czélja és 
tartalmi köre is megjelöltetett. A gráczi példából azt az okulást 
meríthetjük, hogy a bíróságoktól mindenekelőtt az általuk kül- 
deni szándékolt tárgyak jegyzékét kell bekivánni, mert mint 
Gross írja egy törvényszék « különböző bűnügyekből származó » 
48 drb. zsebkést küldött be, egy másik 32 fegyvert, melyeket 
« különböző vadorzóktól » koboztak el. Hogy késsel valakit 
meg lehet szúrni, a puskával a vadat meg lehet lőni, abban még 
semmi tanúságos nincs. Máskép áll a dolog, ha például a bíróság 
e gy régi rozoga ós tompa zsebkést küld be a vele okozott sérü- 
lés látleletével, a miből az tűnik ki, hogy e látszólag alkalmat- 
lan eszközzel két embernek a halálát okozták. A pettaui törvény- 
szék, több koponyadarabot küldött, melyet egy kocsiruddal főbe 
ütött egyén koponyájából szedtek ki, a nélkül azonban, hogy ez 
a sértett halálát okozta volna. Érdekes a gráczi múzeum méreg- 
gyűjteménye, melyben majdnem kizárólag csak arzenikum talál- 
ható, ennek különböző formáiban, a mi azt látszik bizonyítani, 
hogy a mérgezés e neme Stiriában nagyon elterjedt. így például 
tény az, hogy a gráczi Landesgerichtnél két év alatt 66 arzén - 
mérgezési eset fordult elő. A törvényszéki orvostani csoportban 
a koponyák prevaleálnak s tanúságos az a körülmény, hogy a 
sérülés alakja a legritkább esetben enged a sérülést előidéző 
eszközre következtetni. így például egy koponyán benyomás lát- 
ható, melyet egy lapátnak éles szöglete idézett elő. A készítmé- 
nyek közül az órák és zsebkésekből vett pornak és piszoknak 
górcsőtani preparátumai keltik fel a figyelmet, melyek egyikében 
szénatörmelék és állatszőrök, másikában vaspor látható. A fel- 
tevés, hogy az első kés földmivesnek, a második lakatosnak vagy 
kovácsnak volt tulajdona, valónak bizonyult. A hamisítványok 
csoportjában 150 különféle bélyegző és pecsétnyomó érdemel 
figyelmet a legkülönibözőbb anyagból előállítva. «Man schau- 
dert — jegyzi meg Gross *) — wenn man erwágt wie viele 
tausend falsche Arbeitszeugnisse mit diesen 150 Stücken 
gemacht wurden, wieviel Landstreicherei bösester Sorté wurde 
damit maskiert, wie viele Verbrechen durch Alibibeweis gedeckt, 
wieviel Geld wurde so erbettelt ! Das beste ist, wenn alterfahrene 

* L. XVI. 92 1. 

Strafricbter die Existenz solcher falscher Siegel láugnen, weil 
sie nie welche sahen». Nem érdektelenek a fegyverek sem, már 
csak azért is, mert a vizsgálóbíró vagy főtárgyalási elnök gyak- 
ran jön abba helyzetbe, hogy magát a tanúval megértendő a, 
szóban forgó fegyver nemét ennek megmagyarázza. Ily esetben 
természetesen megkönnyíti a feladatot, ha a múzeumból elkér- 
heti a megfelelő mintát. — Végül még csak azt a gyűjteményt 
kívánom érinteni, melyben a vizsgálati foglyok érintkezési 
eszközei foglaltatnak. Ezek főleg a németül «Fuhren» (szállít- 
mányának nevezett tárgyak — szálakból előállított gombolya- 
gok, melyekhez malter vagy tégladarabkákkal telt papír vagy 
szövetzacskók vannak erősítve, hogy súlyukkal lendületet adja- 
nak a gombolyagnak, midőn azt egyik ablakból a másikba 
dobják. 

Ezzel az áttekintéssel, melyet a gráczi múzeum beosztásá- 
ról és tartalmáról nyújtani bátorkodtam, talán sikerült némi 
világot vetnem arra, hogy mit értek bűnügyi múzeum alatt. 
Talán kitűnt belőle az is, hogy az nem kizárólag rendőri czélok 
szolgálatában áll, nem puszta raktára fölöslegessé vált bűnjelek- 
nek, még kevésbbé ritkasággyüjtemény, hanem oly tárgyak 
egybefoglalása, melyek ismert okokból ismeri eredményekre 
engednek következtetni, úgy, hogy adott esetben, midőn csak a 
causa vagy csak a causata ismeretes, összehasonlítás által 
támasztópontot nyújtsanak a következtetésre. 

Az exact tudományok virágzásának kora attól az időponttól 
számítható, mikor munkásságuk terét a tanteremből áttették a 
laboratóriumba. A mi a vegytannak a kísérlet, a boncztannak a 
készítmény, a természettannak a műszer, az a büntetőjognak a 
bűnügyi múzeum, mert nagyon is kézen fekvő igazság az, hogy 
a tárgyakat, melyekről beszélünk és ítéletet mondunk, legalább 
egyszer életünkben látni is kell. Ehhez járul az a szempont is, 
hogy a kriminalista lehetőleg eligazodjék mindama kérdések- 
ben, melyeknek nincs szakértője — mert hisz csak maga a bűn- 
tettes lehetne szakértő, vagy melyekben a szakértő nélkülözhető. 
Ha pedig abba a helyzetbe jut, hogy szakértőt vesz segítségül, 
tudnia kell, hogy a szakértő mire képes, melyek tudásának 
alapjai és határai. Ne legyen a kriminalista vegyész, botanikus, 
fizikus, fényképész vagy histologus, mert ez a teljes tudatlanság- 
ai 

nál is veszedelmesebb fél tudásra vezetne, de tudja azt, hogy ezen 
ism eretek szakértői véleményei minő korlátok közt mozognak. 
Nem egy büntető biró kért már szakvéleményt vér vagy sperma- 
nyomokról, méreghatásokról és száz más a büntetőperben fontos 
szerepet játszó tárgyról és nem egy büntető biró vont le a nyert 
véleményekből messzemenő következtetéseket, a nélkül, hogy 
egyáltalán látta volna a megvizsgált tárgyat. Azt tartja egy a mi 
speciális viszonyainkra nagyon is illő közmondás, hogy a kinek 
az Isten hivatalt adott, észt is ád hozzá, ámde a tudást mégis 
csak el kell sajátítani. A csalhatatlanság bizonyos büszke 
öntudata kell ahhoz, hogy a biró vagy ügyész vértestecskékről 
vagy hemin kristályokról vitatkozzék a szakértővel, a nélkül, 
hogy ilyeneket valaha látott volna életében. Mennyivel könnyeb- 
ben értekezhetnék a biró a szakértővel, ha a fül hegygyei ellesett 
néhány szakkifejezésen felül tisztában volna az általuk meg- 
jelölt fogalmakkal is és módjában lett volna a vita substratu- 
mát saját szemeivel is látni. 

Ez és hasonló tekintetek indítanak arra, hogy a felállítandó 
casier judiciaire-rel kapcsolatban — egyelőre csak Budapesten — 
bíínügiji múzeum létesítését hozzam javaslatba. Az első intéz- 
mény a bűntettesek személyi viszonyainak fixirozásával foglal- 
kozik, a második a büntetendő cselekmény anyagáról, reáliáiról 
nyújtana megfelelő felvilágosítást. A múzeum berendezése nem 
ütköznék nagyobb nehézségekbe, anyagot a büntető igazságszol- 
gáltatás bőven produkál s a költségek az első berendezkedés 
kiadásaitól eltekintve, évenként nem haladnának túl néhány 
száz forintot, a mi az intézmény segélyével elérhető rendkívüli 
eredménynyel igen kedvező arányban áll. Néhány nagyobb vilá- 
gos szoba, üvegszekrényekkel a kényesebb, polczokkal a durvább 
tárgyak számára, egy beérkezési napló, egy czédulakatalogus és 
egy rendszeres mutatókönyv megfelelnének a berendezés igényé- 
nek. A tárgyak beszerzése a bíróságokhoz mindenekelőtt pedig 
a budapesti tábla területén levő bíróságokhoz intézett miniszteri 
körrendelet útján történnék. Ebben pontosan körül kellene irni 
az intézmény czólját, s a gyűjtemény körét s minden egyes bíró- 
nak vagy ügyésznek kötelességévé tenni, hogy ha valamely bün- 
tetőper során a fent kifejtett elveknek megfelelő tárgy kerülne 
elő, e körülményt a letétnaplóban s az ügy iratain jelöljék meg, 

az ügy jogerős befejezése után pedig a bíróság vezetője intéz- 
kedjék a Btk. 61. §-nak korlátai közt a tárgynak a bűnügyi 
múzeumba leendő átküldése iránt. A gráczi múzeumnál Gross dr, 
vérmes reményei nem váltak teljesen be a küldött tárgyak 
mennyiségre nézve,* de azt hiszem, hogy nekünk — s itt külö- 
nösen a büntetőbirói kar fiatalabb s gyakorlati új eszmékért 
lelkesülni tudó, a sablonmunkától el nem csigázott tagjaira 
czólzok — nem kell mindig német példa után haladnunk s urasa - 
goktól levetett gondolatokat megvalósítani. Az ilykép berende- 
zett gyűjteményt természetesen nemcsak a rendőri tisztviselők, 
hanem különösen a bíróság és ügyészség tagjai, ezek segéd- 
személyzete, az ügyvédi kamara tagjai — ügyvédek és ügyvéd- 
jelöltek tanulmányozhatnák s hogy e tanulmány nem volna 
minden haszon nélkül való, azt talán felesleges tovább is bizo- 
nyítgatnom. 

T. teljes-ülés ! Midőn a bűnügyi múzeum tervét Székely 
Ferencz dr. curiai biró úrral a büntetőjogi kodifikaczionalis 
osztály éles judiciumu vezetőjével közöltem, véleményét kérve, 
ő egy önök előtt talán ismeretes adomával válaszolt. Az egyszeri 
czigánygyerek ugyanis, midőn születésnapján atyja azt tuda- 
kolta, hogy mi kellene neki inkább kala.cs, pecsenye vagy czifra 
ruha, azt felelte : Adjon apám egy darab kenyeret. Mire az öreg 
azt viszonozta: Adta rajkója, neked is mindig az kell, a mi 
nincs. Elismerem, hogy a hasonlatban sok igazság van, hogy a 
magyar büntető jogszolgáltatásnak nagyobb szüksége van a 
kenyérre, mint a kalácsra, de mikor a kalács olcsóbb mint a 
kenyér és szintén van némi tápláló ereje, miért ne szerezzük 
meg? Az a másfélmilliónyi összeg, melyre a büntető perrend- 
tartás életbeléptetése végett előreláthatólag szükség lesz, meg se 
érezné azt a csekély emelkedést, a mit egy bűnügyi múzeum 
felállítása okozna. 

A másik propositióm, mely azonban az elsővel kapcsolatos 
s melyet annak sikerétől tennék függővé egy bűnügyi intézet fel- 
állítása megfelelő könyvtárral és laboratóriummal ellátva. A gon- 
dolat a büntetőjogi eszmék legnagyobb agitátorától Liszt Ferencz 
berlini tanártól ered, a ki a nemzetközi büntetőegyesület linzi 

* Archív für Kriminalanthropologie und Kriminálisuk. I. Í10 1. 

kongresszusán a következőket mondotta: «Es könnten auch die 
bestehenden Kriminalmuseen als Institute weitergebildet werden. 
An der Spitze standé ein Direktor, der an der Universitát Vor- 
lesungen für Studenten und auch auf etwa sechs Wochen berech- 
nete Kurse für junge Praktiker hielte, vielleicht in Verbindung 
mit der am Orte bestehenden 8trafanstalt» A bűnügyi múzeum- 
ban összegyűjtött anyag teljes értékesítése csak úgy képzelhető, 
ha azt előadások kapcsán be is mutatják, mert hisz tudjuk azt, 
hogy a facultativ tanulmányok semmit sem jelentenek, a mi 
legjobban az egyetem nem kötelező tárgyainál tűnik ki. Ezt a 
hatheti gyakorlati kurzust kötelezővé tenném mindenkire, a ki 
büntető bírónak vagy ügyésznek készül. Méltóztassék elhinni, 
hogy nincs e követelésben semmi atrocitás és annak teljesítése 
az előkészítő szolgálatban lévő juristákat nem terhelné túl. Ha 
a joggyakornokok, aljegyzők és jegyzők «a közszolgálat érdeké- 
ben » hónapokat vagy néha éveket fordíthatnak arra, hogy a 
végrehajtást elrendelő vagy jóváhagyó végzések tudományos 
mélységű misteriumaiba behatoljanak, ha a gyakorlati jogi 
gondolkodás szolgálatában hosszú időn át töltenek ki váltóügyi 
sommás végzéseket, akkor talán annak megtanulására is fordít- 
hatnának néhány hetet, a mi a gyakorlati kriminalistának min- 
dennapi kenyore. Jó szolgálatokat tenne egy kapcsolatos labora- 
tórium is, melyben egyrészt minta és összehasonlítási tárgyakat 
készítenének a múzeum számára, másrészt ama kézi ügyessé- 
gekben gyakorolhatnák magukat, melyek a bűnügyi reáliák : a 
kriminalistika kiegészítő elemei. Hogy minő tárgyak és ismere- 
tek volnának azok, melyek előadásának feladata a múzeum igaz- 
gatójára hárulna, arról már fentebb beszámoltam. Szívesen foga- 
dok minden ellenvetést és argumentumot propositióm bármelyike 
ellen : csak kettőt szeretnék eleve kizárni, az egyik az, hogy a 
mai kiképzés mellett is normális kerékvágásban halad Justitia 
bűnügyi szekere, a másik az, hogy nem találnánk megfelelő 
egyént a múzeum és a cursus vezetésére. Az elsőt azt hiszem 
Yvernés számadatai és a köztapasztalat eléggé megczáfolják, a 
másodikra pedig azt jegyzem meg, hogy e terv megvalósítása 
sokkal távolabb esik, semmint ne lehetne addig egy vagy több 
kriminalistát e czólra kiképezni. Jól tudom azt, hogy javasla- 
tom csak a jövő zenéjének hangjegye, de viszont nem hagyom 

figyelmen kívül azt sem, hogy igazságügyünk élén most oly 
férfi áll, a ki nem elcsépelt kiidorna-melódiák szerint halad 
feladatai teljesítésében. I 

T. teljes-ülés! Garofalo Criminologiája franczia kiadásá- 
nak előszavában* a következők találhatók: «Ime, mit tesz a 
statisztika, összeadja a számokat, gyűjti a társadalom fájdalmá- 
nak szétszórt sommáit, rámutat egy csatatérre, a melyen rettentő 
volt a vérengzés, egyetlen rémkiáltásban egyesíti a sérültek 
sóhajait s szülőik könyeit, ellépteti előttünk a kifosztottak, 
árvák és elhagyottak légióit, megvakít az erdőket és házakat 
elemésztő tűzvész fényével, elkábít a pirátok hadseregének üvöl- 
tésével. Minő ellenség az, mely ennyire elpusztította e tájat? Ez 
egy titokzatos ellenség, ismeretlen a történetben, neve : a bűn- 
tettes.)) Nos hát t. uraim annyira már vagyunk, hogy felismer- 
tük a criminalitás társadalmi jellegét, de ez minden is ,a mit 
tettünk s a természettudományi módszernek alkalmazása a 
criminalitás elleni küzdelemben holt betű, puszta szó. Pedig a 
criminalitás elleni küzdelem nem csupán egy ország erkölcsi 
szépséghibájának a correcturája, hanem az existentia kérdése, 
küzdelem a létért. Az öreg Brinkerhoff tábornok mondta az 
amerikai börtönügyi kongresszuson, hogy minden kérdés, mely 
a közvéleményt foglalkoztatja, fontos lehet. De az ország virá- 
gozhat szabad kereskedelem vagy védvámos rendszer, bimetallis- 
mus vagy monometallismus mellett is, az a demoralizált nép 
azonban, melyben a criminalitás emelkedik, meg nem élhet. És a 
lét e kérdésében nincs oly jelentéktelen, nincs oly csekély eszköz, 
melyet fel ne kellene használnunk, ha attól nagyobb sikert 
remélhetünk. Erre voltam tekintettel ma is, midőn figyelmüket 
a természettudományoknak a büntető igazságszolgáltatásban 
való intenzivebb hasznosítására irányítottam és csak arra kérem, 
hogy az én gyarló előadásom hibáit ne rójják fel az alapul szol- 
gáló idegen gondolatnak. 



* La criminologie Paris 1895. XVI. 1. 



222 



u 



/I 



